મને અહીં એડમિશન મળ્યું ત્યારે મારી માને ગર્વ થયો હતો. બીજા માટે કંઈક કરી છૂટવા એણે મને હંમેશાં પ્રોત્સાહન આપ્યું છે. મારાં લગ્નના થોડા દિવસ પૂર્વે એણે મેલિન્ડાના માનમાં એક પાર્ટી યોજી. એમાં એણે મેલિન્ડાને લગ્ન વિષે લખેલો પત્ર વાંચ્યો. ત્યારે મારી મા કૅન્સરમાંથી પસાર થઈ રહી હતી, છતાં એણે પોતાનો સંદેશ પહોંચાડવાની તક ઝડપી લીધી. પત્રના અંતે લખ્યું : ‘જેમને સૌથી વધુ મળ્યું હોય છે, તેના તરફથી સૌથી વધુ અપેક્ષા રહે છે.’